Anna Calemme

Anna Calemme (Napoli, 17 'e luglio 1963) è na cantante napuletana.

 Biografia 
Già 'into 1967 Anna Calemme, ca teneva sulamente tre anne, partecipaje ô Zecchino d'oro. A 15 anne faceva 'a speaker ncoppa a na radio ca se chiammava Radio Tutta Napoli: ccà  canuscétte Roberto Murolo ca lle dicétte ca si avesse pruvato a cantà 'e canzone napulitane avess'avuto sicuramente succiésso; 'into stesso mumiento sentenne canzone 'e Massimo Ranieri decidétte 'e fa 'a cantante.

'Into 1980 cantaje a Piazza Plebiscito co Papa Giovanni Paolo II e facétte pure nu spettaculo ô tiatro Sannazzaro. 'Into 1994 cantaje po presidente Bill Clinton, quann'isse venétte a Napule po G7. Po' ll'anno appriésso e pure 'into 1997 cantaje cu nu gruósso perzunaggio: Austin Forte, 'a "tromba d'oro italiana".

'Into 1998 nata vota dinto tiatro ha fatto nu spettaculo ca se chiammava Napoli poesia e musica. 'Into 2000 è ghiuta ô Festival 'e Sanremo, e 'o stess'anno ha cantato 'O surdato nnammurato e Magicamente Napoli a 'o Festival 'e Napule nncopp a Rete 4.

'O 2001 pe' "Annarella" è stato n'anno furtunato pecchè ascétte 'o primmmo CD suoje ca se chiamma Napoli infiniti amori e chill'anno stesso ha cantato in America cómme guest star a 'o Concerto di primavera, nziéme a Mario e Francesco Merola, Little Tony e Mino Reitano, ca se facétte dint'a nu grand casino, ad Atlantic City. Ccà cantaje 'a canzona Me puo' sunnà scritta pe' Roberto Murolo.

'Sta cantante è assaje tifosa da squadra suoja, 'o Napule, perciò 'into 2002 ha scritto na canzona ntitulata Napule nn'funno 'o core ca è stata 'a sigla da trasmissiona televisiva Tifosi Napoletani ca essa stessa appresentava ncopp'a Tele A.

'Into 2002 "Annarella" vincétte 'o Festival 'e Napule ca canzona Vorrei, e 'sto succiésso ll'ha purtata in tournée a cantà pe' tutta ll'Europa pe' doje anne. 'Into 2004 ha fatto na turnée'e canzone napulitane a Tokyo in Giappone, e 'into 2005 ha vinciuto 'o Premio internazionale Fontane di Roma.

 'O lavoro sujo 
Anna Calemme ha registrato doje CD e doje singole cu Bruno Illiano, 'o stesso arrangiatore 'e Pino Daniele.
 Napoli infiniti amori
 Na' maschera
 San Gregorio Armeno
 Napule 'nnfunno 'o core

 'Into sociale 
 'Into 2004 ll'arcivescuvo 'e Gorè in Africa, Mons. Rosario Pio Ramolo l'ha nnummenata Testimonial internazionale dei bambini poveri del Ciad, pe quale trova 'e sorde pe' fa 'e scole e ll'ospedale.
 'Into 2007 ha fatto nu prugetto pe' Napule e pe guagliune 'e Scampia, Periferie in Festa pe' purtà 'a cultura e pe' levà 'a delinquenza 'inte zone cchiù povere da città.

 Jonte 'a fore 
 'O sito ufficiale

Categurìa:Atture taliane
Categurìa:Cantante taliane
Categurìa:Presentature televisive taliane
Categurìa:Showgirl taliane